कारोबारी का कहना है कि ओपिनियन पोल और एग्जटि पोल सिर्फ मीडिया ने नहीं बल्कि बाजार ने भी किया था. गुजरात के वायदा कारोबारियों के एग्जिट पोल में बीजेपी को 115 से 125 सीटें मिलने का दावा किया जा रहा है. लेकिन कारोबारियों को यह भी लगता है कि हार्दिक पटेल, जिग्नेश मेवानी और अल्पेश ठाकुर की वजह से बीजेपी को गुजरात में राजनीतिक नुकसान जरूर हुआ है. ऐसे में राजनीतिक गलियारे से लेकर सट्टा बाजार तक पूरे देश की निगाहें 18 दिसंबर को आने वाले चुनाव के असली नतीजों पर टिकी हुईं हैं.